የካይዘን ኢንስቲቲዩት በግል እና በተቋም ደረጃ በፍልስፍናው ለተቃኙ አማካሪዎች እውቅና መስጠት ጀመረ
የኢትዮጵያ ካይዘን ኢንስቲቲዩት በግል እና በተቋም ደረጃ በፍልስፍናው ተቃኝተው አማካሪ ለመሆን ለሚፈልጉ ምሁራን እውቅና መስጠት መጀመሩን አስታቋል፡፡የኢንስቲቲዩቱ ምክትል ዋና ዳይሬክተር ዶክተር ኮከብ ደመቀ  በ2010 የበጀት አመትም በፍልስፍናው ተቃኝተዋል ላላቸው 20 አማካሪዎች ፈቃድ እንደተሰጠም ገልጸዋል፡፡ተቋሙ ፍልስፍናው ያለውን ፋይዳ ለማስፋት በክልሎችና በዩኒቨርሲቲዎች የማስፋፋት ስራዎችን እየሰራ ነውም ብለዋል፡፡እንደ ዶክተር ኮከብ ገለጻ 650 ተቋማት የካይዘን ፍልስፍን ተግባራዊ በማድረግ ላይ ይገኛሉ፡፡በመሆኑም በተያዘው የበጀት ዓመት ከ2.6 ቢሊዮን ብር ማትረፍ መቻሉንም አስረድተዋል፡፡